Modul de funcționare a programului este unul destul de simplu de înțeles:
Ministerul Mediului, pentru a reduce numărul de mașini vechi de pe străzile României, a decis ca pentru fiecare epavă casată să ofere un voucher cuprins între 6.000 și 57.000 lei prin intermediul căruia beneficiarii să își poată lua o mașină nouă.
Credem că inițiativa este una excelentă și că într-adevăr va determina oamenii să renunțe la vechituri. Ținta ministerului este de a elimina 250.000 mașini uzate până în 2026. Sperăm să reușească acest lucru.
Dacă și tu vrei să beneficiezi de reducerile aferente programului, iată, pe scurt, ce ai de făcut:
Să te prezinți la un dealer auto pentru a ți se deschide dosarul de beneficiar al programului
Să te duci la un centru de casare autorizat, pentru a casa mașina
Să îți radiezi autoturismul
Cu actele te duci apoi înapoi la dealer-ul auto, de unde poți cumpăra o mașină nouă din oferta rabla 2022